Document ID: 31994R0822

31994R0822
L 095/1
JURNALUL OFÍCIAL AL UNIUNII EUROPENE
REGULAMENTUL (CE) NR. 822/94 AL COMISIEI
din 13 aprilie 1994
de adaptare a codurilor din Nomenclatura Combinată pentru merele menționate în anexa la Regulamentul (CEE) nr. 2019/93 al Consiliului de introducere a unor măsuri specifice pentru insulele mici din Marea Egee privind anumite produse agricole
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 234/79 al Consiliului din 5 februarie 1979 privind procedura de adaptare a nomenclaturii Tarifului Vamal Comun folosită pentru produsele agricole (1), modificat de Regulamentul (CEE) nr. 3209/89 (2), în special articolul 2 alineatul (1),
întrucât Regulamentul (CEE) nr. 2505/92 al Comisiei din 14 iulie 1992 de modificare a anexelor I și II la Regulamentul (CEE) nr. 2658/87 al Consiliului privind nomenclatura tarifară și statistică și Tariful Vamal Comun (3), conține Nomenclatura Combinată în vigoare la data intrării în vigoare a Regulamentului (CEE) nr. 2019/93 al Consiliului din 19 iulie 1993 de introducere a unor măsuri specifice pentru insulele mici din Marea Egee privind anumite produse agricole (4);
întrucât codul din nomenclatura combinată folosit pentru denumirea merelor în anexa la Regulamentul (CEE) nr. 2019/93 este cel care era în vigoare în 1992 și întrucât nu corespunde celui în vigoare din 1993; întrucât, în consecință, acest cod trebuie adaptat;
întrucât această adaptare trebuie să se aplice de la data intrării în vigoare a Regulamentului (CEE) nr. 2019/93;
întrucât măsurile prevăzute în prezentul regulament sunt conforme cu avizul Comitetului de gestionare a fructelor și legumelor,
ADOPTĂ PREZENTUL REGULAMENT:
Articolul 1
În anexa la Regulamentul (CEE) nr. 2019/93, codurile NC „0808 10 91 - 0808 10 99” pentru denumirea merelor se înlocuiesc cu codurile NC „0808 10 31 - 0808 10 89”.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Se aplică de la 30 iulie 1993.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 aprilie 1994.

Labels: 18
3
17
5